कहा- भाजपा चाहती है हम JPC की मांग वापस लें, हम यह सौदा नहीं करेंगे
Gautam Adani Hindenburg Case; Congress Leader Jairam Ramesh On PM Modi. Follow Adani-Hindenburg Row Latest News, Analysis, Report On Dainik Bhaskar  छले तीन चार दिनों से कोशिश की जा रही है कि विपक्ष जेपीसी की मांग वापस ले ले, तो भाजपा राहुल गांधी से माफी मंगवाने वाली मांग वापस ले लेंगी। हम यह सौदा नहीं करेंगे।
संसद में राहुल गांधी की माफी और अडाणी के मुद्दे पर जमकर हंगामा हो रहा है। इसकी वजह से लोकसभा और राज्यसभा में पिछले 7 दिनों से जरूरी बिल पास नहीं हो पा रहे हैं। इस बीच कांग्रेस नेता जयराम रमेश ने बुधवार को अडाणी मुद्दे पर प्रेस कॉन्फ्रेंस की। उन्होंने कहा- पिछले तीन-चार दिनों से कोशिश की जा रही है कि विपक्ष JPC की मांग वापस ले ले, तो भाजपा राहुल गांधी से माफी मंगवाने वाली मांग वापस ले लेगी। हम यह सौदा नहीं करेंगे। हम चाहते हैं कि अडाणी नहीं बल्कि मोदी जी आप चुप्पी तोड़िए। जयराम रमेश का बयान सिलसिलेवार पढ़ें...
घोटाला शेयर बाजार तक नहीं, यह सरकार की नीतियों से जुड़ा मुद्दा
उन्होंने कहा कि घोटाला केवल शेयर बाजार तक ही सीमित नहीं है, बल्कि यह PM मोदी और सरकार की नीतियों, नीयत और इरादों से भी जुड़ा है। सुप्रीम कोर्ट में जो कमेटी बैठाई गई है, उनमें जाने माने विशेषज्ञों की कमेटी हैं। यह समिति अडाणी केंद्रित कमेटी है। ये अडाणी से सवाल करेंगे। हम जो सवाल कर रहे हैं वो अडाणी से नहीं है बल्कि प्रधानमंत्री से है। कमेटी और JPC के बीच में यही मौलिक अंतर है।
सुप्रीम कोर्ट की कमेटी सरकार को क्लीन चीट दे देगी
जयराम ने कहा कि यह सवाल सुप्रीम कोर्ट की समिति सरकार से सवाल नहीं करेगी। वह सोचेंगे भी नहीं उनकी हिम्मत भी नहीं होगी। वह उन्हें क्लीन चिट दे देंगे। यह सिर्फ JPC में ही उठाया जा सकता है। JPC में भाजपा के अध्यक्ष होंगे। बहुमत भी उनकी ही होगी, लेकिन इसके बावजूद विपक्ष को इन सवालों को उठाने के लिए एक मौका मिलेगा। फिर सरकार की ओर से जवाब आएगा और इन सब को रिकॉर्ड किया जाएगा।
जयराम बोले- 1992 में हर्षद मेहता घोटाले में भी JPC की मांग उठी थी 
जयराम ने कहा कि 1992 में हर्षद मेहता घोटाले के समय विपक्ष की ओर से JPC की मांग उठी थी। लेकिन सरकार ने इसका समर्थन नहीं किया था। दो तीन महीने बाद ही प्रधानमंत्री नरसिंह्मा राव, वित्त मंत्री डॉ. मनमोहन सिंह ने मंजूरी दी थी और हर्षद मेहता घोटाले पर 1992 में JPC का गठन हुआ था।
इसके बाद रिपोर्ट आई उस पर कार्रवाई हुई। उस समय SEBI के अधिकार दिए गए। कैपिटल मार्केट को और मजबूत किया गया। 2001 में एक और घोटाला हुआ केतन पारिक घोटाला जब कांग्रेस विपक्ष में थी। अटल बिहारी वाजपेयी प्रधानमंत्री थे। इसे लेकर प्रणब मुखर्जी और मनमोहन सिंह ने JPC की मांग की थी, लेकिन वाजपेयी नहीं माने थे। बाद में उनसे बातचीत की गई और फिर वे माने।
सौ सवाल पहले JPC की मांग आज भी है और कल भी होगी
जयराम ने कहा कि 1961 में एक हिट फिल्म बनी थी, उसका नाम था जब प्यार किसी से होता है। देवानंद और आशा पारेख फिल्म का एक हिट गाना था सौ साल पहले मुझे तुमसे प्यार था। आज भी है और कल भी रहेगा। आज भी मुझे वो गाना याद आता है।
सौ सवाल पहले JPC की मांग थी, आज भी है और कल भी रहेगी। 5 फरवरी से रोज हम तीन सवाल प्रधानमंत्री से पूछते आ रहे हैं। आज सौ सवाल पूरे हो गए हैं। यह सवाल हम अडाणी से नहीं पूछ रहे हैं, यह सवाल हम PM से पूछ रहे हैं, सरकार से पूछ रहे हैं।
समिति सरकार और PM को दोषमुक्त करने के अलावा और कुछ नहीं 
उन्होंने कहा कि मैंने 15 फरवरी को संबोधित करते हुए कहा था कि यह समिति सरकार को और प्रधानमंत्री को दोषमुक्त करने की कवायद के अलावा और कुछ नहीं है। इसलिए JPC की मांग हम बार-बार कर रहे हैं। एक हकीकत है, जो हम पूछ रहे हैं एक मौलिक सवाल है। जो माफी की मांग भाजपा कर रही है, वे झूठे आरोप और बेबुनियाद है।
इन दोनों बातों में जमीन आसमान का फर्क है। यह सब हमारा ध्यान अडाणी मुद्दे से हटाने के लिए किया जा रहा है। प्रधानमंत्री ने राहुल गांधी के बयानों को डिस्ट्रेक्ट किया है।
राहुल गांधी का संसद में बोलना लोकतांत्रिक हक है
कांग्रेस नेता ने कहा कि राहुल गांधी ने स्पीकर को लेटर लिखा है। लोकसभा के नियम 357 के तहत उन्होंने मांग की है कि उन्हें बोलने का एक मौका दिया जाए। उनका ये लोकतांत्रिक हक बनता है। स्पीकर इस पर क्या फैसला लेंगे यह वक्त ही बता पाएगा।
जयराम रमेश से जुड़ी ये खबर भी पढ़ सकते हैं...
कांग्रेस के बिना कोई अपोजिशन फ्रंट संभव नहीं, जयराम रमेश ने कहा- मजबूत विपक्ष लोकतंत्र की निशानी
कांग्रेस नेता जयराम रमेश ने एक इंटरव्यू में संसद में कांग्रेस के मुद्दों और TMC-समाजवादी पार्टी के थर्ड फ्रंट को लेकर अपनी राय दी थी। उन्होंने कहा था कि कांग्रेस के बिना कोई अपोजिशन फ्रंट दमदार नहीं है। आप कितने भी फ्रंट बना लीजिए, उनमें कांग्रेस का होना जरूरी है। पूरी खबर यहां पढ़ें...